**O B R A Z L O Ž E N J E**

**I PRAVNI TEMELJ**

Pravni temelj za donošenje ove odluke sadržan je u članku 35. Zakona o lokalnoj i područnoj (regionalnoj) samoupravi (“Narodne novine” broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20), članku 39. Statuta Grada Pula - Pola (Službene novine – Bollettino ufficiale Pula - Pola broj 07/09, 16/09, 12/11, 1/13, 2/18, 2/20, 4/21 i 5/21), članku 35. Zakona o zakladama (Narodne novine broj 106/18, 98/19, 151/22) i članku 6. Odluke o osnivanju Zaklade za sport Grada Pula-Pola (Službene novine-Bollettino ufficiale Pula-Pola 16/22 i 12/24).

**II PRIKAZ STANJA I RAZLOZI ZA DONOŠENJE**

Člankom 35. stavkom 4. Zakona o zakladama (Narodne novine broj 106/18, 98/19, 151/22) propisano je da članovi tijela zaklade imaju pravo na primjerenu naknadu za za svoj rad koji obavljaju u tijelima zaklade, ali samo iz prihoda zaklade, u skladu s aktom o osnivanju ili statutom te ako je to moguće s obzirom na prihode zaklade.

Člankom 6. Odluke o osnivanju Zaklade za sport Grada Pula-Pola (Službene novine-Bollettino ufficiale Pula-Pola 16/22 i 12/24) propisano je da članovi tijela Zaklade imaju pravo na primjerenu naknadu za prisustvovanje sjednicama Upravnog odbora Zaklade ali najviše za 4 (četiri) sjednice godišnje.

Stavkom 6. istog članka Odluke propisano je da će o iznosu navedene naknade Gradsko vijeće Grada Pula-Pola donijeti posebnu odluku.

Uzevši u obzir navedene odredbe relevantnih propisa i proračunske mogućnosti Grada Pula-Pola predlaže se da se članovima tijela Zaklade za sport Grada Pula-Pola za prisustvovanje sjednicama Upravnog odbora Zaklade odredi naknada u iznosu od 100,00 EUR (sto eura) po sjednici a najviše za 4 sjednice godišnje.

**III FINANCIJSKA SREDSTVA POTREBNA ZA PROVEDBU AKTA**

Za realizaciju Odluke osigurana su sredstva u Proračunu Grada Pula - Pola za 2024. godinu.

**p.o. PROČELNICA**

**Ivana Sokolov, univ.spec.iur.**